*…………… napirendi pont*

**E L Ő T E R J E S Z T É S**

**a Budapest Főváros II. Kerületi Önkormányzat Képviselő-testülete részére**

1. **a veszélyhelyzet kihirdetéséről és a veszélyhelyzeti** **intézkedések hatálybalépéséről szóló****27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
2. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján**
3. **2021. március**

**Tárgy:** Javaslat a Magyar Protestáns Segélyszervezettel a családok átmeneti ellátására megkötött ellátási szerződés módosítására

**Készítette: ……………………….**

Ötvös Zoltán

intézményirányítási osztályvezető s.k.

**Egyeztetve:**

**………………………**

Vargáné Luketics Gabriella

humánszolgáltatási igazgató s.k.

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

1. *Nyílt anyag!*

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. Tv. (továbbiakban: Gyvt.) 94.§ (3) bekezdés c) pontja alapján a települési önkormányzat köteles a családok átmeneti otthonát biztosítani. A Gyvt. 51.§ (1) pontja szerint: *„Az otthontalanná vált szülő kérelmére a családok átmeneti otthonában együttesen helyezhető el a gyermek és szülője, valamint legfeljebb 21. életévének betöltéséig vagy – ha tanulói jogviszonyban, hallgatói jogviszonyban vagy felnőttképzési jogviszonyban áll –, legfeljebb 24. életévének betöltéséig a gyermek nagykorú testvére, feltéve, hogy elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől, családjától.*„

A kötelező önkormányzati feladatot 2019. január 1-jétől a Magyar Protestáns Segélyszervezet (székhelye: 2144 Kerepes, Szabadság út 84., képviseli: Kupi László elnök) ellátási szerződés keretében biztosítja.A szerződésben vállalt ellátotti létszám 3 kerületi család. (*A szerződés az előterjesztés mellékletét képezi).*

A feladatot ellátó szervezet elnöke 2021. 01. 18-án kelt levelében tájékoztatta a II. kerületi fenntartót arról, hogy a Pest Megyei Kormányhivatal a PE/SZOC/1865-2-2020. sz. határozatával az ellátási szerződés kiegészítésére, módosítására szólította fel a szerződő partnereket.

A szerződés kötelező tartalmi elemeit a szociális igazgatásról és szociális ellátásokrólszóló 1993. évi III. törvény 121. §-a nevesíti. Hivatkozott jogszabály 121. § (2) b pontja alapján az ellátási szerződés tartalmazza *„a szociális ellátás formáját, az ellátásban részesítendők körét, számát.”* Jelen szerződés szerinti ellátotti létszám 3 kerületi család, mely kellő rugalmasságot biztosított a befogadható létszámok vonatkozásában. A tapasztalatok szerint egy-egy család átlagosan 4 főből áll, ezért javasolt a szerződés szerinti létszámot 12 főben meghatározni. A Magyar Protestáns Segélyszervezet elnöke levelében tájékoztatta az Önkormányzatot arról, ha ennél nagyobb létszámú család kéri a felvételét, ennek a továbbiakban sem lesz akadálya, változatlan önkormányzati hozzájárulás mellett nyerhetnek felvételt a családok.

A szerződésben a továbbiakban pontosításra kerülnek a megkötés óta változott jogszabályi előírások, illetve az Önkormányzat 2019. évben bekövetkezett szervezeti változásai is átvezetésre kerülnének. (*Az ellátási szerződés módosításának tervezete és az egységes szerkezetű szerződés a határozat 1-2. mellékletét képezi.)*

A szerződés módosításának pénzügyi kihatása nincs, a kötelező önkormányzati feladat a 2021. évi költségvetésben betervezésre került.

Az ellátási szerződés megkötése a Gyvt. 97. § (5) bekezdése szerint: *A települési önkormányzat képviselő-testülete az ellátási szerződés megkötésének, a szerződés módosításának, illetve megszüntetésének jogát nem ruházhatja át.*

A szerződés jelen módosítása a családok átmeneti otthona ellátási formát igénylő családok ellátásnak folyamatosságát garantálja, ezért szükséges döntés az előterjesztésben foglaltakról.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**H a t á r o z a t i j a v a s l a t**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

Polgármester úgy dönt, hogy a Magyar Protestáns Segélyszervezet (2144 Kerepes, Szabadság út 84.) által nyújtott családok átmeneti otthona ellátásának biztosítására megkötött OK-1003/2019. számú ellátási szerződést 2021. április 30. napjától - a határozat mellékletét képező tartalommal – egyező akaratnyilvánítással módosítja és egyben a módosító és egységes szerkezetű szerződést aláírja.

**Felelős:** Polgármester

**Határidő:** 2021. április 30.

Budapest, 2021. március 21.

Kovács Márton

alpolgármester

*határozati javaslat 1. számú melléklete*

**Ellátási szerződés módosítása (tervezet)**

1. **számú módosítás**

mely létrejött egyrészről

Budapest Főváros II. Kerületi Önkormányzat (székhelye: 1024 Budapest, Mechwart liget 1., adószáma: 15735650-2-41, bankszámlaszáma: 12001008-00201761-00100004, KSH statisztikai számjele: 15735650-8411-321-01) képviseli: Őrsi Gergely polgármester, a továbbiakban: **Megbízó**

másrészről:

**Magyar Protestáns Segélyszervezet** (székhelye: 2144 Kerepes, Szabadság út 84., képviseli: Kupi László elnök, Bírósági nyilv. vét. szám: 13-02-0007235, adószáma: 18903324-1-13, bankszámlaszáma: 11742324-21451092

a továbbiakban: **Megbízott** (ketten együtt: **Szerződő felek**) – között az alulírott helyen és időben az alábbi feltételekkel jött létre:

Szerződő Felek rögzítik, hogy a 2019. január 1-jei hatállyal, 2019. január 3-án megkötött OK-1003/2019 nyilvántartási számú Ellátási szerződést közös megegyezéssel az alábbiak szerint módosítják:

1.) A szerződés bevezető része az alábbiak szerint módosul:

Budapest Főváros II. Kerületi Önkormányzat (székhelye: 1024 Budapest, Mechwart liget 1., adószáma: 15735650-2-41, bankszámlaszám: 12001008-00201761-00100004, KSH statisztikai számjel: 15735650-8411-321-01) képviseli: ***Őrsi Gergely polgármester,*** a továbbiakban: **Megbízó**

másrészről:

**Magyar Protestáns Segélyszervezet** (székhelye: 2144 Kerepes, Szabadság út 84., képviseli: Kupi László elnök, Bírósági nyilv. vét. szám: 13-02-0007235, adószáma: 18903324-1-13, bankszámlaszáma: 11742324-21451092 ) a továbbiakban: **Megbízott** (ketten együtt: **Szerződő felek**) – között az alulírott helyen és időben az alábbi feltételekkel jött létre:

2.) A szerződés 4.2.) pontja az alábbiak szerint módosul:

*4.2. A Megbízott vállalja, hogy e szerződés 2.1. pontjában meghatározott ellátotti kör részére, éves szinten 12 fő részére biztosítja a szolgáltatás igénybevételét.*

3.) A szerződés 4.4.) pontja az alábbiak szerint módosul:

*4.4. A Megbízott a külön jogszabályban meghatározott adatszolgáltatási kötelezettségét és a statisztikai adatgyűjtéshez szükséges adatok rendelkezésre bocsátását jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen írásban köteles szolgáltatni.*

4.) A szerződés 4.5.) pontja az alábbiak szerint módosul:

*4.5. A Megbízott kötelezettséget vállal – egyben nyilatkozik – hogy betartja a szerződésben meghatározott szociális szolgáltatásokra vonatkozó külön jogszabályokat és szakmai követelményeket, továbbá nyilvántartási kötelezettségeket, illetve azokat betartatja az intézménnyel.*

5.) A szerződés 4.6.) pontja az alábbiak szerint módosul:

*4.6. A Megbízott a tárgyévet követő április 30-ig szakmai és pénzügyi beszámoló formájában évente egyszer írásban köteles beszámolni a Budapest Főváros II. Kerületi Önkormányzat Képviselő-testülete Közoktatási, Közművelődési, Sport, Egészségügyi, Szociális és Lakásügyi Bizottság (továbbiakban: Szakbizottság) részére a szolgáltatás során kifejtett tevékenységéről, a tárgyévben végzett szakmai tevékenységéről, a pénzügyi mutatószámainak alakulásáról, valamint az ellátott/ellátandó családokkal, gyermekekkel kapcsolatos észrevételeiről.*

6.) A szerződés 6. pontja kiegészül a 6.4. ponttal:

*6.4. Amennyiben a Megbízó a szolgáltatásért fizetendő hozzájárulást a szerződésben megjelölt határidőig nem teljesíti, a Megbízott a továbbiakban is vállalja a szolgáltatás tárgyévben való folyamatos biztosítását.*

7.) A szerződés 7. pontja kiegészül a 7.5. ponttal:

*7.5. A személyi térítési díj csökkentésének, elengedésének esetei és módjai:*

*a) A személyi térítési díj csökkentésének esete*

*Ha az átmeneti gondozást biztosító intézményből az ellátott az intézmény vezetőjének engedélye alapján távozik, vagy kórházba, gyógyintézetbe kerül, a távollét idejére a megállapított térítési díj 20%-át fizeti a**személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendeletben foglaltak szerint.*

*b) A személyi térítési díj elengedésének esetei:*

*b.1. Amennyiben a személyi térítési díj megfizetése a család létfenntartását súlyosan veszélyezteti.*

*b.2. A intézményi jogviszony megszűnésekor fennálló személyi térítési díjat nem fizeti meg, és a tartozás elengedésre kerül.*

8.) A szerződés 8.3.) pontja az alábbiak szerint módosul:

*8.3. A Megbízott köteles a hozzá írásban vagy szóban eljutott panaszt tizenöt napon belül kivizsgálni, majd a panaszost a kivizsgálástól számított nyolc napon belül írásban értesíteni a panasz kivizsgálásának eredményéről. A Megbízott köteles a hozzá írásban vagy szóban eljutott panaszról a Megbízót öt napon belül tájékoztatni.*

9.) A szerződés 8.4.) pontja az alábbiak szerint módosul:

*8.4. Amennyiben a Megbízott adott határidőn belül nem intézkedik, illetve a panasztevő nem ért egyet az intézkedéssel, az intézkedés kézhezvételétől számított nyolc napon belül a Szakbizottsághoz fordulhat jogorvoslatért.*

10.) A szerződés 8.5.) pontja az alábbiak szerint módosul:

*8.5. Panaszbejelentés esetén a 8.3. pont alatt megfogalmazott eljárásban a Szakbizottsághoz címzett, de a Budapest II. kerületi Polgármesteri Hivatal Humánszolgáltatási Igazgatóság Intézményirányítási Osztályához (1027 Budapest, Margit krt. 15-17.) benyújtott jogorvoslati kérelemnek van helye, melyről a Szakbizottság dönt.*

11.) A szerződés 9.3.) pontja az alábbiak szerint módosul:

*9.3. A szerződést bármelyik fél jogosult a másik fél jelen szerződésben megjelölt székhelyére címzett egyoldalú nyilatkozattal 6 hónapos felmondási idő figyelembe vétele mellett írásban, indokolás nélkül rendes felmondással megszüntetni.*

12.) A szerződés 10.4.) pontja az alábbiak szerint módosul:

*10.4. A kiesett szolgáltatással kapcsolatos fizetési kötelezettség vonatkozásában, valamint a Megbízó naptári évet meghaladó késedelmes fizetése esetén a Polgári Törvénykönyvről szóló 2013. évi V. törvény 6:155. §-a szerinti kamatfizetési kötelezettség áll fenn.*

13.) Jelen módosítás 2021. április 30. napján lép hatályba.

14.) A megállapodás jelen módosítással nem érintett részei változatlan tartalommal hatályosak.

15.) Felek jelen módosítást, mint akaratukkal mindenben megegyezőt jóváhagyólag aláírták.

Budapest, 2021……………..

………………………… …………………………………..

Budapest Főváros Magyar Protestáns Segélyszervezet

II. Kerületi Önkormányzat Kupi László

Őrsi Gergely elnök

Polgármester

|  |
| --- |
| Ellenjegyezte: |

*határozati javaslat 2. számú melléklete*

Ellátási szerződés

Amely létrejött egyrészről

**Budapest Főváros II. Kerületi Önkormányzat** (székhelye: 1024 Budapest, Mechwart liget 1., adószáma: 15735650-2-41, bankszámlaszáma: 12001008-00201761-00100004, KSH statisztikai számjele: 15735650-8411-321-01) képviseli: Őrsi Gergely polgármester, a továbbiakban: **Megbízó**,

másrészről

**Magyar Protestáns Segélyszervezet** (székhelye: 2144 Kerepes, Szabadság út 84., képviseli: Kupi László elnök, Bírósági nyilv. vét. szám: 13-02-0007235, adószáma: 18903324-1-13, bankszámlaszáma: 11742324-21451092)

a továbbiakban: **Megbízott** (ketten együtt: **Szerződő felek**) – között az alulírott helyen és időben az alábbi tartalommal.

Szerződő felek rögzítik, hogy a 2019.01.03-án kötött ellátási szerződés 2021. április 30. napján hatályba lépett módosítása a jelen egységes szerkezetű ellátási szerződésben *dőlt betűvel* kerül megjelölésre.

**1. A szerződés tárgya**

* 1. A Megbízó és a Megbízott megállapodik abban, hogy a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdése alapján az Önkormányzat számára kötelező feladatot jelentő **CSALÁDOK ÁTMENETI OTTHONA** szolgáltatásnak megszervezését, valamint működtetését a Megbízott biztosítja.
  2. Az otthontalanná vált szülő kérelmére a családok átmeneti otthonában együttesen helyezhető el a gyermek és szülője, ha az elhelyezés hiányában lakhatásuk nem lenne biztosított, és a gyermeket emiatt el kellene választani szülőjétől. A családok átmeneti otthona a felnőtt és a gyermek együttes ellátása során:
* befogadja az életvezetési problémák vagy más szociális és családi krízis miatt otthontalanná vált, továbbá védelmet kereső szülőt és gyermekét,
* befogadja a válsághelyzetben lévő bántalmazott vagy várandós anyákat, illetve a szülészetről kikerülő anyát és gyermekét,
* biztosítja az ellátást igénylő gyermek átmeneti gondozását és befogadja otthontalanná vált szüleit,
* segítséget nyújt a szülőnek gyermeke teljes körű ellátásához, gondozásához, neveléséhez,
* biztosítja a szülő számára a gyermekével való együttes lakhatást és a szükség szerinti ellátást,
* a szülőknek az ellátás mellett jogi, pszichológiai és mentálhigiénés segítséget nyújt,
* közreműködik – a Budapest Főváros II. Kerületi Önkormányzat Család-és Gyermekjóléti Központjával (továbbiakban: Család-és Gyermekjóléti Központ) együttműködve - az átmeneti gondozást szükségessé tevő okok megszüntetésében, a család helyzetének rendezésében, otthontalanságának megszüntetésében.

**2. Az ellátottak köre**

2.1. Jelen szerződés tárgyát képező családok átmeneti otthona igénybe vételére jogosult az a család, akinek bejelentett lakcíme a II. Kerületi Önkormányzat illetékességi területén van.

2.2. A családokat az általa fenntartott Magyar Protestáns Segélyszervezet Családok Átmeneti Otthonában (2113 Erdőkertes, Tégla u. 22., műk. eng. száma: PE/SZOC/18-5/2018) helyezi el.

**3. Az ellátás igénybevételének módja**

3.1. A személyes gondoskodás keretébe tartozó családok átmeneti otthona alapellátás igénybe vétele önkéntes, a szolgáltatás igénybevétele a Család- és Gyermekjóléti Központ javaslatára történik.

3.2. Az ellátás igénybevételéről az intézményt fenntartó vagy az általa megbízott személy és az ellátást igénylő a vonatkozó ágazati rendelkezéseknek megfelelő megállapodást köt.

3.3. A Megbízott köteles a Család-és Gyermekjóléti Központot három napon belül értesíteni az ellátott család gondozásba vételének kezdő időpontjáról és a gondozásba vétel utolsó napjáról.

**4. A Megbízott kötelezettségei**

4.1. A Megbízott kijelenti, hogy jelen szerződésben vállalt feladatához a szükséges engedélyek és feltételek rendelkezésre állását a szerződés hatálya alatt folyamatosan biztosítja. A Megbízott haladéktalanul köteles a Megbízót írásban tájékoztatni, amennyiben akadályba ütközik a szerződésben foglalt kötelezettségeinek teljesítése.

4.2. A Megbízott vállalja, hogy e szerződés 2.1. pontjában meghatározott ellátotti kör részére, éves szinten *12 fő részére* biztosítja a szolgáltatás igénybevételét.

4.3. A Megbízott jelen szerződés aláírásával egyidejűleg kötelezettséget vállal – egyben nyilatkozik – arra vonatkozólag is, hogy a vonatkozó jogszabályokban foglalt adatkezelési és adatvédelmi szabályokat ismeri, és azokat betartja/betartatja.

*4.4. A Megbízott a külön jogszabályban meghatározott adatszolgáltatási kötelezettségét és a statisztikai adatgyűjtéshez szükséges adatok rendelkezésre bocsátását jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen írásban köteles szolgáltatni.*

*4.5. A Megbízott kötelezettséget vállal – egyben nyilatkozik –, hogy betartja a szerződésben meghatározott szociális szolgáltatásokra vonatkozó külön jogszabályokat és szakmai követelményeket, továbbá nyilvántartási kötelezettségeket, illetve azokat betartatja az intézménnyel.*

*4.6. A Megbízott a tárgyévet követő április 30-ig szakmai és pénzügyi beszámoló formájában évente egyszer írásban köteles beszámolni a Budapest Főváros II. Kerületi Önkormányzat Képviselő-testülete Közoktatási, Közművelődési, Sport, Egészségügyi, Szociális és Lakásügyi Bizottság (továbbiakban: Szakbizottság) részére a szolgáltatás során kifejtett tevékenységéről, a tárgyévben végzett szakmai tevékenységéről, a pénzügyi mutatószámainak alakulásáról, valamint az ellátott/ellátandó családokkal, gyermekekkel kapcsolatos észrevételeiről.*

4.7. A Megbízó a jelen szerződés tárgyát képező feladat ellátását ellenőrizheti. A Megbízott köteles az ellenőrzés során a Megbízó megbízottjának átadni az ellenőrzéshez szükséges valamennyi iratot, illetve köteles biztosítani az iratokba való betekintést. Ez alól kivételt képez az ellátást igénybe vevőkre vonatkozóan az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvényben meghatározott egészségügyi adatok megismerése.

**5. A Megbízó kötelezettségei**

5.1. A Megbízó éves költségvetési rendeletében megtervezi és biztosítja e szerződés tárgyát képező szolgáltatás nyújtásához jelen szerződés 6.1 pontjában meghatározott pénzügyi fedezetet.

5.2. A Megbízó kötelezettséget vállal, hogy az ellátási szerződést a helyben szokásos módon közzéteszi, a lakosságot tájékoztatja a szolgáltatásnak a településen való elérhetőségéről, a szolgáltatás helyéről és térítési díjáról.

**6. A szolgáltatás finanszírozása**

6.1. A Megbízó vállalja, hogy a Megbízottat a 4.2. pontban foglalt szolgáltatás biztosításáért évi 3 419 000 Ft, azaz hárommillió-négyszáztizenkilencezer forint hozzájárulást ad, amely összeg évente emelkedik az éves infláció mértékével.

6.2. A Megbízó a 6.1. pont szerinti összeget minden év május 31-éig egy összegben utalja a Megbízott – OTP Kistarcsa 11742324-21451092 számú – bankszámlájára.

6.3. Az ellátási szerződés alapján végzett feladat ellátásához kapcsolódóan a Megbízott jogosult Magyarország mindenkori költségvetési törvényében meghatározottak alapján a feladathoz rendelt állami támogatás igénylésére és felhasználására.

*6.4. Amennyiben a Megbízó a szolgáltatásért fizetendő hozzájárulást a szerződésben megjelölt határidőig nem teljesíti, a Megbízott a továbbiakban is vállalja a szolgáltatás tárgyévben való folyamatos biztosítását.*

**7. A szolgáltatáshoz kapcsolódó térítési díjak**

7.1. A Szerződő felek jelen ellátási szerződés alapján nyújtott szolgáltatásra a Megbízott által egységesen meghatározott intézményi térítési díjat tartják irányadónak.

7.2. A 7.1. pontban meghatározott intézményi térítési díj alapján, a szolgáltatást igénybe vevő család után fizetendő személyi térítési díj mértékét a hatályos jogszabályok alapján a Megbízott határozza meg a saját rendelkezései alapján.

7.3. A 7.2 pontban hivatkozott személyi térítési díj vonatkozásában a Megbízónak térítési kötelezettsége nem keletkezhet.

7.4. A Megbízott a személyi térítési díj alapösszegét csökkentheti, illetve elengedheti, az ebből származó bevétel kiesés a Megbízottat terheli.

*7.5. A személyi térítési díj csökkentésének, elengedésének esetei és módjai:*

*a) A személyi térítési díj csökkentésének esete*

*Ha az átmeneti gondozást biztosító intézményből az ellátott az intézmény vezetőjének engedélye alapján távozik, vagy kórházba, gyógyintézetbe kerül, a távollét idejére a megállapított térítési díj 20%-át fizeti a**személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendeletben foglaltak szerint.*

*b) A személyi térítési díj elengedésének esetei:*

*b.1.) Amennyiben a személyi térítési díj megfizetése a család létfenntartását súlyosan veszélyezteti.*

*b.2.) Az intézményi jogviszony megszűnésekor fennálló személyi térítési díjat nem fizeti meg és a tartozás elengedésre kerül.*

**8. Adat és érdekvédelem**

8.1. A Megbízott szakmai tevékenysége során kiemelt figyelmet fordít arra, hogy az ellátás igénybe vevőt megilleti a személyes adatainak védelme, a magánéletével kapcsolatos titokvédelem, valamint megilleti az alkotmányos jogok maradéktalan és teljes körű tiszteletben tartása.

8.2. A Megbízott biztosítja, hogy az ellátást igénylő tájékoztatást kapjon az ellátott jogi képviselő által nyújtható segítségadás lehetőségéről, az ellátott jogi képviselő elérhetőségéről, valamint támogatja az ellátott jogi képviselő érdekvédelmi tevékenységét.

*8.3. A Megbízott köteles a hozzá írásban vagy szóban eljutott panaszt tizenöt napon belül kivizsgálni, majd a panaszost a kivizsgálástól számított nyolc napon belül írásban értesíteni a panasz kivizsgálásának eredményéről. A Megbízott köteles a hozzá írásban vagy szóban eljutott panaszról a Megbízót öt napon belül tájékoztatni.*

*8.4. Amennyiben a Megbízott adott határidőn belül nem intézkedik, illetve a panasztevő nem ért egyet az intézkedéssel, az intézkedés kézhezvételétől számított nyolc napon belül a Szakbizottsághoz fordulhat jogorvoslatért.*

*8.5. Panaszbejelentés esetén a 8.3. pont alatt megfogalmazott eljárásban a Szakbizottsághoz címzett, de a Budapest II. kerületi Polgármesteri Hivatal Humánszolgáltatási Igazgatóság* *Intézményirányítási Osztályához (1027 Budapest, Margit krt. 15-17.) benyújtott jogorvoslati kérelemnek van helye, melyről a Szakbizottság dönt.*

**9. A szerződés időtartama és felmondása**

9.1. Jelen szerződés 2019. január 1. napjával lép hatályba és határozatlan időre szól.

* 1. Szerződő felek jelen szerződést közös megegyezéssel bármikor jogosultak megszüntetni. A szerződés megszüntetése esetén felek külön megállapodásban rendelkeznek a kölcsönös elszámolás módjáról, időpontjáról, felek esetleges – a szerződés megszűnését követő időszakra vonatkozó – kötelezettségeiről.

*9.3. A szerződést bármelyik fél jogosult a másik fél jelen szerződésben megjelölt székhelyére címzett egyoldalú nyilatkozattal 6 hónapos felmondási idő figyelembe vétele mellett írásban, indokolás nélkül rendes felmondással megszüntetni.*

9.4. Mindkét fél írásban azonnali hatállyal rendkívüli felmondással élhet, amennyiben a másik fél olyan súlyos szerződésszegést követ el, vagy olyan körülmény áll be, amely az ellátást súlyosan veszélyezteti. Súlyos szerződésszegésnek minősül különösen, ha az ellátást igénybe vevő/k élete, testi épsége, egészsége kerül veszélybe a végzett tevékenység, mulasztás következményeként, vagy a Megbízott a szerződésben vállalt szolgáltatást folyamatosan nem végzi, vagy bizonyítottan a jogszabályok, szakmai szabályok súlyos megsértésével, illetve a szükséges hatósági engedélyek nélkül végzi.

1. **Egyéb együttműködési elvek**

10.1. Szerződő felek kötelesek minden olyan változásról, rendkívüli eseményről egymást értesíteni, amelyek jelen szerződés tartalmára érdemi hatással vannak, és egyeztetést, illetőleg további intézkedést igényelnek.

10.2. Jelen szerződésben nem szabályozott kérdésekben a vonatkozó ágazati jogszabályok, valamint a Polgári Törvénykönyv rendelkezései az irányadóak.

10.3. A Megbízott vállalja, hogy a szolgáltatás időszakos hiánya, illetve a szerződés a Megbízottnak felróható okból történő azonnali felmondás esetén – a ténylegesen bekövetkezett kár erejéig – kártérítést biztosít a Megbízó részére a kiesett szolgáltatás vonatkozásában és időtartamára.

*10.4. A kiesett szolgáltatással kapcsolatos fizetési kötelezettség vonatkozásában, valamint a Megbízó naptári évet meghaladó késedelmes fizetése esetén a Polgári Törvénykönyvről szóló 2013. évi V. törvény 6:155. §-a szerinti kamatfizetési kötelezettség áll fenn.*

10.5. Szerződő felek megállapodnak abban, hogy a köztük felmerülő vitás kérdéseket elsősorban tárgyalások útján rendezik, s kizárólag ennek sikertelensége esetén fordulnak bírósághoz.

10.6. Megbízott az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. §(1a) bekezdése alapján nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén Megbízott a Megbízót haladéktalanul tájékoztatni köteles.

10.7. Ezen szerződés a megkötéskor hatályos jogszabályok alapján készült. Az irányadó jogszabályok változása esetén a szerződés megegyezéssel módosítható.

10.8. Jelen szerződést a Felek kölcsönös átolvasás és értelmezés után, mint akaratukkal és jognyilatkozataikkal mindenben megegyezőt jóváhagyólag aláírták.

Budapest, 2021……………

……………………………… …………………………………..

Budapest Főváros Magyar Protestáns Segélyszervezet

Kupi László

II. Kerületi Önkormányzat elnök

Őrsi Gergely

Polgármester

*az előterjesztés melléklete*







